
UZŅĒMUMA LĪGUMS Nr. __________________
„Rīgas Tehniskās koledžas Tehniskā stāva pārbūves darbi, ID RTK 2024/3”

Rīgā,										Datums skatāms laika zīmogā

 Rīgas Tehniskā koledža, turpmāk – Pasūtītājs, direktora vietnieka studiju procesa attīstības darbā Staņislava Sipčenko personā, kurš rīkojas uz Rīgas Tehniskās koledžas 12.07.2010. direktora rīkojuma Nr. 1-07/88 pamata, turpmāk tekstā saukts Pasūtītājs, no vienas puses,
un
SIA „KOMERCVEIKSMES“, Reģ. Nr.40003225811, juridiskā adrese: Lielvārdes iela 42-2, Rīga, LV-1006, tās valdes locekļa Roberta Tetera personā, kurš rīkojas, pamatojoties uz statūtiem, turpmāk Būvuzņēmējs, no otras puses, abi kopā saukti - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, 
saskaņā ar LR spēkā esošajiem normatīvajiem aktiem, pamatojoties uz Publisko iepirkumu likumu un koledžas iepirkumu komisijas 2024.gada ___.aprīļa lēmumu (iepirkuma Identifikācijas Nr.2024/3), noslēdz šādu līgumu, turpmāk tekstā – Līgums:
1. LĪGUMA PRIEKŠMETS
0. Pasūtītājs uzdod, bet Būvuzņēmējs ar saviem materiāliem, darba rīkiem, ierīcēm un darbaspēku apņemas veikt remontdarbus (turpmāk - Darbs) Rīgas Tehniskās koledžas Tehniskā stāva pārbūves darbus, Lēdmanes ielā 3, Rīgā) (turpmāk – Objekts), atbilstoši iepirkuma ar Identifikācijas Nr.2024/3 (turpmāk – Iepirkums) nolikumam un saskaņā ar Būvuzņēmēja Piedāvājumu Iepirkumam (Pielikums Nr.1), kas pieejams elektroniski, Elektronisko iepirkumu sistēmā (EIS) www.eis.gov.lv sadaļā iepirkuma RTK  2024/3 dokumenti https://www.eis.gov.lv/EKEIS/Supplier/Procurement/119384 un ir Līguma neatņemama sastāvdaļa.
0. Būvuzņēmējs apliecina, ka ir iepazinies ar veicamiem Darbiem, darbu apjomu, pielietojamajiem materiāliem, kvalitātes prasībām, un atsakās, saistībā ar to izvirzīt jebkāda satura iebildumus un/vai pretenzijas.

1. PUŠU PĀRSTĀVJI
1. Darbu izpildes laikā Būvuzņēmējs kā atbildīgo Darbu vadītāju nozīmē __________ _________, tālr. __________, e-pasts ___________ .
1. Pasūtītāja pārstāvis Darbu izpildes laikā ir Valdis Arājs, mob.t. 29483058, e-pasts: valdis.arajs@kcrtk.lv 

1. DARBU ORGANIZĀCIJAS KĀRTĪBA
2. Darbu organizāciju Objektā un Objekta nodošanu nodrošina Būvuzņēmējs, saskaņā ar Tāmi un Darba izpildes grafiku, kas ir pievienots Būvuzņēmēja Piedāvājumā un ir Līguma neatņemamas sastāvdaļas.
2. Pusēm nekavējoties, bet ne vēlāk kā nākamajā darba dienā jāpaziņo otrai Pusei par apstākļiem (izmaiņām), kas var ietekmēt Līguma būtiskās sastāvdaļas (Līguma cenu un darbu apjomu).
2. Pusei nekavējoties (3 (trīs) darba dienu laikā) jāinformē otra Puse, ja konstatē, ka:
2. starp Līguma dokumentu datiem ir pretrunas;
2. Līguma dokumentos sniegtie dati atšķiras no faktiskajiemapstākļiem Objektā;
2. Līguma dokumenti ir nepilnīgi vai kļūdaini;
2. Līguma dokumenti sagatavoti tā, ka Darbu izpilde, atbilstoši tiem, kādai no Pusēm būtu neizdevīga;
2. informācija, kas sniegta Darbu izpildes laikā, atšķiras no Līguma dokumentiem;
2. mainījušies Līguma izpildei nozīmīgi apstākļi.

1. BŪVUZŅĒMĒJA TIESĪBAS UN PIENĀKUMI
3. Būvuzņēmējam ir tiesības saņemt no Pasūtītāja samaksu par Darbu veikšanu, saskaņā ar Līguma noteikumiem.
3. Būvuzņēmēja pienākumi ir:
1. 10 (desmit) dienu laikā no Līguma noslēgšanas dienas iesniegt Pasūtītājam kredītiestādes vai apdrošināšanas kompānijas neatsaucamu beznosacījumu garantiju kā Līguma izpildes nodrošinājumu 10% (desmit procenti) apmērā no piedāvātās iepirkuma līguma summas bez pievienotās vērtības nodokļa, kā arī maksājuma uzdevumu par Līguma izpildes nodrošinājuma apmaksu Ja Būvuzņēmējs neizpilda šo pienākumu Pasūtītājm ir tiesības nekavējoties vienpusēji izbeigt Līgumu;
1. izpildīt Darbus atbilstošā kvalitātē un pilnā apjomā, saskaņā ar Līguma noteikumiem un Darba izpildes grafiku;
1. visu Darbu izpildei nodrošināt kvalificētu un atestētu (sertificētu) tehnisko personālu un iekārtas;
1. Darbus izpildīt ar kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām un ir sertificēti;
1. visa Līguma perioda laikā veikt un nodrošināt uzraudzību pienācīgai Līguma saistību izpildei; nodrošināt ar kompetentu un pilnvarotu atbildīgo Darbu vadītāju (trupmāk saukts arī pārstāvis). Visi norādījumi un instrukcijas no Pasūtītāja pārstāvja tiek nodotas tikai Būvuzņēmēja pārstāvim. Būvuzņēmējs drīkst nozīmēt pārstāvja vietnieku ar tādām pašām tiesībām (varu) kā pārstāvim, lai to aizvietotu tā prombūtnes laikā, paziņojot par to Pasūtītājam;
1. nosaukt adresi, uz kuru visi norādījumi, instrukcijas u.c. ziņojumi Būvuzņēmēja pārstāvim un Līguma slēdzējam jānosūta. Būvuzņēmējs drīkst mainīt iepriekšminēto adresi, laicīgi, bet ne vēlāk kā 1 (vienu) nedēļu pirms šādas maiņas, paziņojot par to Pasūtītājam;
1. Publisko iepirkumu likumā noteiktajā kārtībā prasīt Pasūtītāja rakstisku piekrišanu, ja Darbu veikšanai vēlas aizstāt pieaicinātos apakšuzņēmējus ar citiem apakšuzņēmējiem;
1. uzņemties atbildību par pieaicināto apakšuzņēmēju veiktā darba kvalitāti, kā arī par apakšuzņēmēju radītajiem zaudējumiem, gadījumā, ja Būvuzņēmējs pieaicinājis apakšuzņēmējus, un nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Būvuzņēmēju no saistībām vai atbildības Līguma sakarā. Būvuzņēmējs ir pilnībā atbildīgs par to, lai apakšuzņēmēji ievērotu visas Līguma saistības;
1. veicot Darbus, nodrošināt Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi;
1. nozīmēt Darbu izpildes vietā atbildīgo personu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā. Būvuzņēmēja un/vai tā nozīmētas personas pienākums ir nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu;
1. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem. Būvuzņēmējs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;
1. nodrošināt, lai tiktu sagatavota un iesniegta visa nepieciešamā dokumentācija Darbu nodošanai;
1. uz sava rēķina savlaicīgi un saskaņā ar Līguma noteikumiem veikt visu atklāto defektu un trūkumu novēršanu;
1. līdz Darbu nodošanai nodrošināt būvdarbu veikšanai nepieciešamo iekārtu un inventāra aizvākšanu no Objekta;
1. garantēt ugunsdrošības un apkārtējās vides aizsardzības pasākumu veikšanu, kas saistīti ar Darbu izpildi;
1. 10 (desmit) dienu laikā no būvdarbu pabeigšanas un Pieņemšanas-Nodošanas akta parakstīšanas dienas iesniegt Pasūtītājam bankas vai apdrošināšanas kompānijas garantijas laika garantijas polisi 2% (divi procenti) apmērā no piedāvātās iepirkuma līguma summas bez pievienotās vērtības nodokļa un maksājuma uzdevumu par polises apmaksas veikšanu.
3. Būvuzņēmējs ir materiāli atbildīgs par 4.2.8.; 4.2.9. un 4.2.10.punktos noteikto saistību neievērošanas sekām Darbu izpildes vietā.
3. Visus materiālu un konstrukciju novietošanas laukumus un pagaidu komunikāciju izveidošanu Būvuzņēmējs veic uz sava rēķina. 
3. Būvuzņēmējs, parakstot šo Līgumu, apliecina, ka pirms šī Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots Būvuzņēmēja Pieteikumā Iepirkumam un uzņemas visus papildus izdevumus gadījumā, ja Darbu gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus darbu veikšanas nepieciešamība, kurus, pamatojoties uz šo Līgumu un tā pielikumiem, varēja un Būvuzņēmējam vajadzēja paredzēt, un šādā gadījumā Būvuzņēmējam nav tiesību prasīt kopējās Līguma cenas palielināšanu.
3. Būvuzņēmējs Līguma izpildes laikā ir atbildīgs, sākot ar šī Līguma spēkā stāšanās brīdi līdz Līgumā paredzēto Darbu pabeigšanai un nodošanai Pasūtītājam, par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Būvuzņēmējs zaudējumus sedz uz sava rēķina.
3. Būvuzņēmējs Līguma izpildes laikā ir atbildīgs par faktisko paveikto darbu apjomu mērījumu pareizību.
3. Būvuzņēmējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība".
3. Būvuzņēmējs nodrošina, lai apgaismojuma aprīkojums (tostarp lampas, apgaismes iekārtas un apgaismes vadības ierīces) tiktu uzstādīts tieši tā̄, kā noradīts sākotnējā̄ projektā.

1. PASŪTĪTĀJA TIESĪBAS UN PIENĀKUMI
4. Pasūtītājam ir pienākums savlaicīgi un, atbilstoši šī Līguma noteikumiem samaksāt Būvuzņēmējam par Darbu.
4. Pasūtītājs apņemas atļaut Būvuzņēmējam izmantot Pasūtītāja rīcībā esošos piebraucamos ceļus materiālu piegādei Objektā.
4. Pasūtītājs apņemas savlaicīgi, bet ne vēlāk kā 2 (divas) dienas iepriekš informēt Būvuzņēmēju par jebkuru savu darbību Objektā, ja tas var ietekmēt Būvuzņēmēja darbu un šī Līguma izpildi.
4. Pasūtītājam ir tiesības jebkurā laikā apmeklēt Objektu, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus vai pārtraukt Darbus līdz trūkumu novēršanai. 
4. Pēc Būvuzņēmēja paziņojuma par Darbu gatavību nodošanai saņemšanas 5 (piecu) darba dienu laikā pieņemt Darbus, parakstot nodošanas - pieņemšanas aktu. Vienlaikus ar nodošanas - pieņemšanas aktu Būvuzņēmējam ir pienākums nodot Pasūtītājam visu ar Darbiem saistīto dokumentāciju.
4. Pasūtītājam ir tiesības pieņemt neatkarīgu ekspertu Darbu kvalitātes kontrolei.
4. Pasūtītājam ir pienākums nodrošināt, lai Darbu izpildes laikā Būvuzņēmējam būtu pieejams Pasūtītāja pārstāvis, kurš ir tiesīgs risināt Darbu gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Būvuzņēmējam rakstisku atbildi 2 (divu) darba dienu laikā no dienas, kad saņemts Būvuzņēmēja rakstisks pieprasījums.
4. Pasūtītājam ir tiesības prasīt saistību izpildes garantijas summu bankas vai apdrošināšanas sabiedrības izsniegtās garantijas apmērā, ja Būvuzņēmējs atkārtoti nepilda šajā Līgumā noteiktās saistības pēc Pasūtītāja rakstveida brīdinājuma izteikšanas brīža vai, ja līguma darbība tiek izbeigta pēc Pasūtītāja iniciatīvas, saskaņā ar šī Līguma punktiem, kas paredz Pasūtītāja tiesības vienpusēji izbeigt Līguma darbību, vai, ja Būvuzņēmējs nav savlaicīgi pagarinājis izpildes garantiju vai, ja Līgumā noteiktais Līgumsoda apmērs sasniedz maksimāli iespējamo apmēru.

1. LĪGUMA CENA UN APMAKSAS KĀRTĪBA
5. Līgumcena Iepirkumam “ Rīgas Tehniskās koledžas Tehniskā stāva pārbūves darbi”  bez PVN ir EUR 29 974.48 (divdesmit deviņi tūkstoši deviņi simti septiņdesmit četri euro un 48 centi). Pievienotās vērtības nodoklis 21% ir EUR 6 294.64 (seši tūkstoši divi simti deviņdesmit četri euro un 64 centi). Līgumcenas un pievienotās vērtības nodokļa summa ir EUR 36 269.12 (trīsdesmit seši tūkstoši divi simti sešdesmit deviņi euro un 12 centi). Līguma summa visā Līguma darbības laikā nav maināma.
5. Līguma cena var mainīties, tikai mainoties Latvijas Republikas normatīvajos aktos noteiktajām nodokļu likmēm.
5. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Būvuzņēmēja kontā. Strīdus gadījumā līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu, un tā to ir pieņēmusi izpildei.
5. Līguma cena tiek apmaksāta, saskaņā ar Būvuzņēmēja iesniegtajiem aktiem par paveiktajiem Darbiem. Būvuzņēmējs iesniedz Pasūtītājam Darbu izpildes aktus un attiecīgo dokumentāciju par faktiski izpildīto Darbu apjomu.  Pasūtītājs 5 (piecu) darba dienu laikā izskata saņemto dokumentāciju un ne vēlāk kā 30 (trīsdesmit) dienu laikā pēc aktu parakstīšanas un rēķina saņemšanas veic tā apmaksu. Ja Pasūtītājs 5 (piecu) darba dienu laikā no dokumentācijas saņemšanas brīža nav atdevis Būvuzņēmējam parakstītu Darbu izpildes aktu un nav iesniedzis Būvuzņēmējam rakstisku pretenziju par Darbu kvalitāti, tiek uzskatīts, ka Pasūtītājs apstiprinājis Būvuzņēmēja iesniegto dokumentāciju un Pasūtītājam ir pienākums apmaksāt Būvuzņēmēja iesniegto rēķinu šajā punktā noteiktajā termiņā. Ja Pasūtītājs nav apmierināts ar Darbu kvalitāti, tad Pasūtītājs sastāda rakstisku protokolu, kurā norāda veicamos Darbus, un, rakstiski vienojoties ar Būvuzņēmēju, nosaka to izpildes termiņu. Pēc defektu novēršanas Būvuzņēmējs iesniedz Pasūtītājam jaunu Darbu izpildes aktu un Pasūtītājs to izskata, paraksta un apmaksā Līgumā noteiktajā kārtībā. Defektu novēršana notiek par Būvuzņēmēja līdzekļiem.
5. Nekvalitatīvi veiktie Darbi netiek apmaksāti un tiek pārstrādāti uz Būvuzņēmēja rēķina. 
5. Ja Būvuzņēmējs novērš Pasūtītāja norādītos defektus Darbos, tad Pasūtītājs samaksā Būvuzņēmējam par tiem, saskaņā ar šī Līguma 6.4.punktu. Ja Būvuzņēmējs nepārstrādā nekvalitatīvi veiktos Darbus 10 (desmit) dienu laikā no Pasūtītāja motivētu iebildumu iesniegšanas brīža, tad Pasūtītājs ietur attiecīgo summu no Būvuzņēmējam izmaksājamās summas, saskaņā ar šī Līguma nosacījumiem.


1. LĪGUMA IZPILDES TERMIŅI
6. Darbi Objektā Būvuzņēmējam jāuzsāk 5 (piecas) darba dienu laikā pēc Līguma spēkā stāšanās.
6. Darbi Būvuzņēmējam Objektā jāpabeidz 30 (trīsdesmit) dienu laikā. 
6. Darbi tiek uzskatīti par pabeigtiem, ja iestājas šādi nosacījumi:
2. Būvuzņēmējs ir izpildījis Tāmē paredzētos Darbus atbilstoši Līgumam;
2. Būvuzņēmējs ir iesniedzis Pasūtītājam visu Darbu  dokumentāciju;
2. Būvuzņēmējs un Pasūtītājs ir parakstījuši Darbu nodošanas - pieņemšanas aktu;
2. Būvuzņēmējs un Pasūtītājs ir parakstījuši apliecinājumu par Objekta gatavību ekspluatācijai.
6. Šī Līguma izpildes termiņu puses var grozīt, par to noslēdzot papildus vienošanos rakstveidā, šādos gadījumos:
3. ja nepārvaramas varas rezultātā tiek apgrūtināta vai uz laiku ir neiespējama Līgumā noteikto Darbu izpilde;
3. ja kādas Puses saistību neizpildes dēļ ir tikusi apgrūtināta otras Puses saistību izpilde;
3. ja Darbu veikšanu ir kavējuši no ikgadējiem statistiski vidējiem rādītājiem būtiski atšķirīgu nelabvēlīgi klimatiskie apstākļi;
3. Ja Pasūtītājs liedz vai no viņa atkarīgu apstākļu dēļ tiek kavēta piekļūšana Objektam pēc Līguma 7.5.punktā minētā Objekta nodošanas – pieņemšanas akta abpusējas parakstīšanas dienas.
6. Pasūtītājs ar Objekta nodošanas – pieņemšanas aktu nodod Objektu Būvuzņēmējam Darbu veikšanai, 5 (piecu) kalendāro dienu laikā pēc Līguma noslēgšanas.

1. KVALITĀTES GARANTIJAS UN DEFEKTU NOVĒRŠANA
7. Būvuzņēmējs apliecina, ka Darbu un tajos izmantojamo materiālu, garantijas laiks ir 60 (sešdesmit) kalendārie mēneši no dienas, kad kad abpusēji tiek parakstīts Darbu nodošanas - pieņemšanas akts.
7. Darbu izpildes laikā konstatēto defektu novēršanā tiek pielietoti šādi noteikumi:
1. Būvuzņēmējs novērš visus pārbaudes aktā konstatētos defektus. Par Darbu laikā konstatēto defektu novēršanas termiņu Puses vienojas katrā atsevišķā gadījumā;
1. Būvuzņēmēja vainas dēļ radušos defektus Būvuzņēmējs novērš uz sava rēķina Līgumā noteiktā Darbu izpildes termiņa ietvaros;
1. ja Būvuzņēmējs uzskata, ka viņš nav vainojams defektā, tad Būvuzņēmējs par to nekavējoties rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Būvuzņēmēja argumentiem un pieprasa novērst defektu, tad šis pieprasījums ir saistošs Būvuzņēmējam un atteikšanās gadījumā, Pasūtītājs ir tiesīgs pieaicināt defekta novēršanai citu darba veicēju un samazināt Līguma cenu par nepadarīto Darbu cenu.
1. strīda gadījumā Puses ir tiesīgas pieaicināt ekspertu, kurš nosaka defekta cēloni, izdevumus ekspertam sedz vainīgā puse;
1. Būvuzņēmējs defektu novēršanu veic Pasūtītajam visizdevīgākajā veidā un kārtībā, saskaņā ar Pušu vienošanos.
7. Garantijas laikā Būvuzņēmējs par saviem līdzekļiem novērš Objekta ekspluatācijas laikā konstatētos Darbu, materiālu defektus 5 (piecu) darba dienu laikā no brīža, kad Būvuzņēmējs saņēmis no Pasūtītāja rakstisku pretenziju par atklāto defektu. Ja nav iespējams defektus novērst augstāk minētajā termiņā, tad Būvuzņēmējs iesniedz argumentētu vēstuli Pasūtītājam par iemesliem, kādēļ nepieciešams garāks defektu novēršanas termiņš, un puses vienojas par termiņa pagarināšanu. Pretenzija tiek nodota šādā kārtībā:
2. Pretenziju Pasūtītājs nodod Būvuzņēmējam personīgi, par Pretenzijas saņemšanu Būvuzņēmējs parakstās uz Pasūtītāja eksemplāra;
2. Ja Pretenziju Pasūtītājs nevar nodot Būvuzņēmējam personīgi, tad Pretenzija tiek nosūtīta uz Būvuzņēmēja šajā Līgumā norādīto adresi ierakstītā vēstulē, skaitot, ka šajā gadījumā Būvuzņēmējs to ir saņēmis 7 (septītajā) dienā pēc vēstules nodošanas pastā. 
7. Ja objektīvu iemeslu dēļ 5 (piecu) darba dienu laikā defektu novērst nav iespējams, Puses šo 5 (piecu) darba dienu laikā vienojas par citu termiņu defektu novēršanai.
7. Ja Būvuzņēmējs uzskata, ka viņš nav vainojams par garantijas laikā radušos defektu, tad par to 3 (trīs) darba dienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu. 
7. Ja Pasūtītājs līguma 8.5.punktā noteiktajā termiņā nesaņem Būvuzņēmēja paziņojumu, uzskatāms, ka viņš piekritis izvirzītai Pretenzijai. Strīda gadījumā Puses ir tiesīgas pieaicināt ekspertu, kurš nosaka defekta cēloni. Izdevumus ekspertam sedz vainīgā Puse.
7. Ja Garantijas laikā konstatētie Darbu, materiālu defekti netiek novērsti Līguma 8.3., 8.4. un 8.5.punktos noteiktajā kārtībā, tad Pasūtītājam ir tiesības šo defektu novēršanai pieaicināt citu būvuzņēmēju, bet samaksu par veiktajiem darbiem pieprasīt no Būvuzņēmēja, piestādot tam attiecīgus rēķinus. Būvuzņēmēja pienākums ir apmaksāt šos rēķinus pilnā apmērā 10(desmit) dienu laikā.

1. PUŠU ATBILDĪBA
8. Ja Darbu pieņemšanas procesā tiek konstatēti līdz galam nepadarīti Darbi, defekti un atkāpes no būvprojekta vai līguma noteikumiem, tad Darbu pieņemšana pārtraucama un par to sastādāms abpusējs akts.
8. Būvuzņēmējam, kas pieļāvis atkāpes no Līguma noteikumiem, Pušu saskaņotā, abpusējā aktā norādītajā termiņā ar saviem spēkiem un līdzekļiem līdz galam jāizpilda savas vainas dēļ nepadarītie Darbi un jānovērš defekti.
8. Neatbilstoša veikto darbu kvalitāte nav pamats Darbu veikšanas termiņa pagarinājumam un neatbrīvo Būvuzņēmēju no Līguma 9.punktā noteiktās atbildības.
8. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.
8. Netiešie zaudējumi - neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.
8. Par Līgumā noteiktā Darbu izpildes termiņa kavējumu Būvuzņēmējs maksā Pasūtītājam līgumsodu 0,1% no Līguma cenas par katru nokavējuma dienu, bet ne vairāk kā 10% no Līguma cenas. Pasūtītājs ir tiesīgs līgumsoda naudu ieturēt no vēl neizmaksātās Līguma cenas daļas. Ja šī summa nesedz līgumsoda apmērus, tad Būvuzņēmējam starpība ir jāmaksā no saviem līdzekļiem.
8. Par Līgumā noteikto Darbu defektu, kas konstatēti Darbu pieņemšanas procesā, novēršanas termiņa un/vai garantijas laikā konstatēto Darbu, materiālu defektu novēršanas termiņa kavējumu Būvuzņēmējs maksā Pasūtītājam līgumsodu 0,1% no Līguma cenas par katru nokavējuma dienu, bet ne vairāk kā summu (cenu), kas nepieciešama attiecīgo defektu novēršanai.
8. Ja Līgumā noteikto samaksas par Darbu termiņu kavējumu, Pasūtītājs maksā Būvuzņēmējam līgumsodu 0,1% apmērā par katru nokavējuma dienu no savlaicīgi nesamaksātā summas, bet ne vairāk kā 10% no savlaicīgi nesamaksātās summas apmēra.
8. Līgumsoda samaksa neatbrīvo Puses no līgumsaistību izpildes pilnā apjomā. Līgumsods netiek ieskaitīts zaudējumu apmērā.
8. Būvuzņēmējs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju nekvalitatīvi izpildītu vai termiņā neizpildītu Darbu dēļ.
8. Papildus darbi, kuri Būvuzņēmējam, kā profesionālam būvniekam, pie Objekta apsekošanas nebija un nevarēja būt apslēpti (minētie darbi bija acīmredzami un bez to iekļaušanas tāmē pasūtījuma izpilde nav iespējama), nevar tikt uzskatīti par neparedzētiem papildus darbiem, un šo darbu izpildi Būvuzņēmējs sedz no saviem līdzekļiem.
8. Risku par Līgumā neparedzētām piegādēm, darbiem un pakalpojumiem, kas nepieciešami Darbu izpildei (turpmāk – neparedzēti darbi), uzņemas Būvuzņēmējs, tai skaitā neparedzēto darbu izmaksas, kuras nav iekļautas Līguma cenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma objekta apraksta arī tad, ja tās nav tieši norādītas Līgumā.
8. Risku par neparedzētiem darbiem uzņemas Pasūtītājs, ja:
12. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
12. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
12. Līgums objektīvu, no Būvuzņēmēja gribas neatkarīgu iemeslu dēļ nav izpildāms, ja netiek veikti neparedzētie darbi.

1. LĪGUMA LAUŠANA
9. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš, šādos gadījumos:
0. ja Būvuzņēmējs nav uzsācis darbus Līguma punktā Nr. 7.1. minētajā termiņā, un tas nav saistīts ar nepārvaramas varas vai no Pasūtītāja atkarīgiem apstākļiem;
0. ja Būvuzņēmējs no tā atkarīgu apstākļu dēļ pārtrauc savu Darbus ilgāk par 10 (desmit) dienām;
0. Būvuzņēmējs ir būtiski nokavējis Darbu izpildes termiņu un termiņa kavējumā nav vainojams pats Pasūtītājs;
0. ja Būvuzņēmējs nav spējīgs turpināt Darbus vai kādu daļu no Darbiem, saskaņā ar šo Līgumu vai regulāri un atklāti nepilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem;
0. Darbu izpildījums neatbilst Līgumam, šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
0. Būvuzņēmējs Līguma noslēgšanas vai līguma izpildes laikā pārkāpis normatīvo aktu attiecībā uz Līguma slēgšanu vai izpildi;
0. ir pasludināts Būvuzņēmēja maksātnespējas process vai iestājušies citi apstākļi, kas liedz vai liegs piegādātājam turpināt Līguma izpildi, saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
0. ja no Pasūtītāja neatkarīgu apstākļu dēļ tiek samazināts, pārtraukts vai nav pieejams finansējums, kas Objekta būvniecībai paredzēts valsts investīcijās vai attiecīgajos struktūrfondos vai pašvaldības pamatbudžetā;
0. Būvuzņēmējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
0. ir zaudējis spēku vai kļuvis nerealizējams Līguma nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu ar Pasūtītājam pieņemamiem noteikumiem;
0. Būvuzņēmējs pārkāpj vai nepilda citu būtisku Līgumā paredzētu pienākumu;
0. Būvuzņēmējs Pasūtītājam nodarījis zaudējumus;
0. Būvuzņēmējs ir patvaļīgi pārtraucis Līguma izpildi, tai skaitā piegādātājs nav sasniedzams juridiskajā adresē vai deklarētajā dzīvesvietas adresē;
0. ārējā normatīvajā aktā noteiktajos gadījumos.
9. Visos augstākminētajos gadījumos, izņemot 10.1.5.punktā noteikto, Pasūtītājam ir tiesības pēc rakstiska brīdinājuma ne mazāk kā 5 (piecas) darba dienas iepriekš pārņemt Darbus savā kontrolē un pieaicināt citus darba veicējus.
9. Līguma laušanas gadījumā Pusēm 2 (divu) mēnešu laikā ir jāveic pilns norēķins, ieskaitot visu šajā Līgumā paredzēto sodu samaksu un zaudējumu atlīdzību.
9. Ja Pasūtītājs vienpusēji atkāpjas no Līguma, atbilstoši tā 10.1.5. punktam, tad tam ir tiesības lauzt līgumu ar Būvuzņēmēju 20 (divdesmit) dienas iepriekš  rakstveidā informējot Būvuzņēmēju par šādu nepieciešamību, vienojoties par Darbu pārtraukšanas un iespējamās būvju iekonservēšanas Darbiem, pieņemot ar aktu faktiski paveiktos Darbus, un 30 (trīsdesmit) kalendāro dienu laikā apmaksājot Būvuzņēmējam kvalitatīvi veiktos darbus. 
9. Ja Būvuzņēmējs nevar izpildīt kādu no Līguma noteikumiem, tas jāpaziņo Pasūtītājam un jānorāda iemesli.
9. Pasūtītājam ir tiesības vienpusēji atkāpties no līguma pirms termiņa, nosūtot piegādātājam rakstveida paziņojumu, Publisko iepirkumu likuma 64.pantā noteiktajos gadījumos.

1. NEPĀRVARAMA VARA
10. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprot dabas katastrofas, karu, valsts varas un pārvaldes institūciju rīkojumus un citus apstākļus, kas Pusēm nav kontrolējami, bet kuri tieši ietekmē Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
10. Pusei, kurai saistību izpilde augstāk minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz kompetentas iestādes izziņas.
10. Ja nepārvaramas varas apstākļi ilgst vairāk kā 30 (trīsdesmit) kalendārās dienas, tad Puses var lauzt Līgumu, norēķinoties par faktiski izpildīto Darbu.

1. INFORMĀCIJAS KONFIDENCIALITĀTE
11. Visi Pasūtītāja Būvuzņēmējam iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Būvuzņēmējs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.
11. Būvuzņēmējs un Pasūtītājs apņemas nodrošināt šajā Līgumā minēto dokumentu un informācijas konfidencialitāti vismaz 3(trīs) gadus pēc šī Līguma darbības beigām, cik tālu to pieļauj normatīvie akti informācijas nodrošināšanas jomā.

1. STRĪDU IZŠĶIRŠANAS KĀRTĪBA
Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp līgumslēdzējām Pusēm, kā arī jebkuri strīdi, kas skar šā Līguma skaidrojumu un visu, kas saistīts ar tā saturu vai secinājumiem, kuri izriet no šā Līguma, vai strīdiem, kas saistīti ar Pušu vai to tiesību pārmantotāju tiesībām, pienākumiem un atbildību, nepanākot vienošanos, risināmi saskaņā ar Latvijas Republikā spēkā esošajiem normatīvajiem aktiem.

1. APAKŠUZŅĒMĒJU UN PERSONĀLA NOMAIŅAS UN JAUNU APAKŠUZŅĒMĒJU UN PERSONĀLA IEKĻAUŠANAS KĀRTĪBA.
13. Personāla un/vai apakšuzņēmēju nomaiņa tiek organizēta, saskaņā ar Publisko iepirkumu likuma un šīs Līguma noteikumiem. Izpildītājs nav tiesīgs bez saskaņošanas ar Pasūtītāju veikt Iepirkuma ietvaros iesniegtajā piedāvājumā (turpmāk – piedāvājums) norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
13. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām. 
13. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
2. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām;
2. apakšuzņēmēja maiņas rezultātā tiktu izdarīti tādi grozījumi piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli, atbilstoši Iepirkuma dokumentos noteiktajiem piedāvājuma izvērtēšanas kritērijiem.
13. Pasūtītājs pieņem lēmumu atļaut vai atteikt personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

1. CITI NOTEIKUMI
14. Puses Līguma izpildes uzraudzībai nosaka šādas kontaktpersonas:
0. No Pasūtītāja puses Valdis Arājs, mob.t. 29483058, e-pasts: valdis.arajs@kcrtk.lv
0. No Būvuzņēmēja puses __________ _________, tālr. _________, e-pasts: ________.
14. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam (otrai Pusei) pret parakstu vai nosūtāmi pa pastu ierakstīta sūtījuma veidā. Visi paziņojumi būs spēkā no saņemšanas brīža.
14. Visa veida nepieciešamo sertifikātu saņemšanu par materiāliem, kas nepieciešami šā Līguma izpildei, veic Būvuzņēmējs.
14. Ja šī Līguma parakstītājs tā noslēgšanas brīdī nav bijis pilnvarots pārstāvēt Līgumslēdzēju, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
14. Līguma papildinājumi, izmaiņas vai grozījumi noformējami rakstveidā un pēc to abpusējas parakstīšanas tie kļūst par  šī Līguma neatņemama sastāvdaļa.
14. Būtiski grozījumi iepirkuma līgumā pieļaujami tikai Publisko iepirkumu likuma 61.pantā minētajos gadījumos:
5. Pasūtītājam ir nepieciešami papildu būvdarbi, pakalpojumi vai piegādes, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
5. Iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;
5. Iepirkuma procedūrā izraudzīto pretendentu (līgumslēdzēju pusi) aizstāj ar citu būvdarbu veicēju, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis būvdarbu veicējs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi.
14. Kā Līguma papildinājumi un neatņemama sastāvdaļa tiek pievienoti arī Darbu laikā notikušo Būvuzņēmēja, būvuzrauga, Pasūtītāja, projektētāja un citu pieaicināto speciālistu iknedēļas sapulču protokoli.
14. Līgums stājas spēkā tā parakstīšanas dienā un ir spēkā līdz tajā noteikto saistību pilnīgai izpildei. Līgums ir saistošs Pušu tiesību un saistību pārņēmējiem.
14. Līgums sastādīts 2 (divos) eksemplāros katrs uz 10 (desmit) lapām latviešu valodā, abiem eksemplāriem ir vienāds juridiskais spēks, viens eksemplārs glabājas pie Pasūtītāja, otrs - pie Būvuzņēmēja.
14. Visas papildus vienošanās, pielikumi, protokoli, kurus parakstījušas Puses, ir Līguma neatņemamas sastāvdaļas.
14. Līgumam pievienots Pielikums:
10. Pielikums Nr.1 – Būvuzņēmēja Pieteikums Iepirkumam – pieejams elektroniski, Elektronisko iepirkumu sistēmā (EIS) www.eis.gov.lv sadaļā iepirkuma RTK 2024/3 dokumenti https://www.eis.gov.lv/EKEIS/Supplier/Procurement/119384 

	Konta nr. 
	LV79HABA0551024897816
	LV96TREL2150238009000

	
Banka: 
	Swedbank AS
	VALSTS KASE

	Talr./fakss
	Tālr. 22312283
	Tālr.:67081400

	E-pasts
	komercveiksmes@gmail.com

	brasla@kcrtk.lv 


                   
Valdes loceklis			Direktora vietnieks
      	 ________________________         	 _______________________		/R.Teteris/		 		/S.Sipčenko/

2
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

